text: Asylansøgere – det er lig med arbejdspladser!
  26 oktober 2015 kl. 17.31
  Der kommer mange asylansøgere lige nu. Og det er Tønder kommune glade for.
  De mange asylansøgere lægger en stor opgave på kommunerne: De skal finde et sted, hvor asylansøgerne kan være.
  I Tønder har kommunen midlertidigt placeret 80 asylansøgere på Rømø Familiecamping vinteren over.
  Og flere er på vej.
  100 af dem skal bo på det eksisterende asylcenter i Toftlund, og 150 bliver indkvarteret på den tidligere centralskole i Nørre Løgum.
  Det er udlændingestyrelsen, der betaler for asylansøgerne, så de er glade i Tønder kommune: Tomme bygninger bliver fyldt op med liv, og så giver det også arbejdspladser, siger Lars Møldrup, der er fagchef i Asyl Syd i Tønder Kommune.
  
  